Muskaatsalvei

Muskaatsalvei (Salvia sclarea) on huulõieliste sugukonda kuuluv taim. Teda hinnatakse nii oma aromaatsete omaduste kui ka traditsioonilise meditsiini kasutusvõimaluste poolest.

Muskaatsalvei looduslik levila ulatub Vahemere piirkonnast Kesk-Aasia ja Lääne-Himaalajani, kus ta kasvab peamiselt parasvöötme elustikus. 

 Välimus ja elutsükkel 
Muskaatsalvei on kaheaastane taim: esimesel aastal moodustab ta suure lehekodariku, teisel aastal arenevad õisikud. Soodsates tingimustes võib taim kasvada kuni 120 cm kõrguseks. Taim vajab 90 cm kasvuruumi ja eelistab päikeselist kasvukohta.

Lehed on suured, südajad, kergelt krobelised, kaetud peente karvakestega, tugeva lõhnaga ja keskmiselt rohelised, läbimõõduga 22–30 cm.

Õied on valkjaslillad või kahvatusinised ja asetsevad roosakate kuni lillakate kandelehtede kaenaldes. Taimel on pikk õitsemisperiood ning tugev muskaatne aroom, mis meelitab ligi putukaid.

 Kasvutingimused 
Muskaatsalvei kasvab kõige paremini hästi kuivendatud mullas. Sobivad ka kerged, kruusased või liivased mullad. Talvel tuleks vältida liigniiskust, kuna see võib juuri kahjustada. Taim talub põuda, kuid liiga toitainerikkas mullas kasvab ta kõrgemaks ja õisi tekib vähem.

 Kasvatamine 
Muskaatsalveid saab kasvatada koos teiste söödavate taimede ja ürtidega, see sobib suurepäraselt kokku näiteks lavendliga. Samuti sobib see tolmeldajate ja liblikate meelitamiseks või lihtsalt ilutaimena aedadesse. Kahjurid, haigused ja muud taimeprobleemid muskaatsalveid tavaliselt ei ohusta.

Parim paljundusviis on seemnetega külv, kuid sobivates tingimustes võib taim ka isekülvi anda.pisi|Üks muskaatsalvei tolmeldajaid on mesilane
 Kasutusalad 
Muskaatsalvei õied ja lehed on söödavad, lisades toidule erilist maitset ja aroomi. Lisaks sellele toodetakse muskaatsalveist väärtuslikku eeterlikku õli, mida kasutatakse laialdaselt aroomteraapias.

Muskaatsalvei lehtedest saadud ambralõhnalist eeterlikku õli kasutatakse ka muskaatveini, vermuti ja mitmesuguste likööride maitsestamiseks, samuti kosmeetika- ja seebitööstuses.

Muskaatsalvei seemneid on traditsiooniliselt kasutatud meditsiinis. Taimel on põletikuvastane ravitoime, mis aitab leevendada silmade ärritust ja põletikku.pisi|Muskaatsalvei osad
 Sordid 
 "Supermuscat" – mitmeaastane taim, kõrgus 60–100 cm. Suured, pehme karvaga kaetud lehed ja roosakaslillad õied. Kasutatakse laialdaselt raviteede komponendina ja eeterlike õlide tootmiseks.
 "Turkestanica" – looduslikult kasvab Kaukaasias ja Kesk-Aasia mägedes. Taim on kuni 80 cm kõrgune, suurte munajate lehtedega. Õied on roosad, sirelilillad või valged, harunevas pöörisjas õisikus.pisi|"Turkestanica"
 "Euphoria" – valgust armastav ja viljakat mulda eelistav põuakindel mitmeaastane taim, kõrgus 100–120 cm. Varase külvi korral võib taim õitseda juba esimesel aastal. Seda sorti kasutatakse maitsetaimena, aroomteraapias ja ravimtaimena.pisi|"Euphoria"

 Viited 

Kategooria:Huulõielised